
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1343 

31 Αυγούστου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της υπ’ αριθμ. Ε/14250/94 Απόφασης 
του Δ.Σ. του Ε.Ε.Κ. «Αντικατάσταση Κανονισμού 
Επαγγελματικής Κατάρτισης και Λειτουργίας των 

Ι.Ε.Κ.» όπως αυτή τροποποιήθηκε και ισχύει. 1 

Τεχνικός Κανονισμός για τον καθορισμό των ελάχιστων 
προς εξέταση χαρακτηριστικών και των ελάχιστων 
προϋποθέσεων για τη διενέργεια της εξέτασης ορι¬ 
σμένων ποικιλιών κηπευτικών ειδών σε συμμόρφωση 
προς την οδηγία 2003/1991/ΕΚ και άλλες διατάξεις. 2 
Κύρωση Συλλογικής Σύμβασης Εργασίας Πλοιάρχων 
Μεσογειακών φορτηγών πλοίων από 501 -3000 κοχ 
ή 801 - 4500 ΤΌ.νν . 3 


ΑΠΟΦΑΣΕΙ Σ 

Αριθ. Δ/14391 (1) 

Συμπλήρωση της υπ’ αριθμ. Ε/14250/94 Απόφασης του 
Δ.Σ. του Ε.Ε.Κ. «Αντικατάσταση Κανονισμού Επαγγελ¬ 
ματικής Κατάρτισης και Λειτουργίας των Ι.Ε.Κ.» όπως 
αυτή τροποποιήθηκε και ισχύει. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΕΠΑΓΓΕΛΜΑΤΙΚΗΣ 
ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 

Έχοντας υπόψη: 

Ι.Το Νόμο 2009/1992, «Εθνικό Σύστημα Επαγγελματι¬ 
κής Εκπαίδευσης και Κατάρτισης και άλλες διατάξεις» 
(ΦΕΚ18, τ.Α'/14.2.1992), όπως τροποποιήθηκε και ισχύει. 

2. Την υπ’ αριθμ. 121/25.5.1992 Υπουργική Απόφαση 
του ΥΠΕΠΘ, (ΦΕΚ371,τ.Β'). 

3. Την Απόφαση Δ.Σ. του Ο.Ε.Ε.Κ. υπ’ αριθμ. Ε/12450/ 
1994 «Αντικατάσταση Κανονισμού Επαγγελματικής Κα¬ 
τάρτισης και Λειτουργίας των Ι.Ε.Κ.» (ΦΕΚ 593, τ.Β'/ 
3.8.1994), όπως αυτή τροποποιήθηκε και ισχύει. 

4. Τα προβλήματα που προέκυψαν κατά την εφαρμογή 
του ισχύοντος Κανονισμού Λειτουργίας των Ι.Ε.Κ. 

5. Την με υπ’ αριθμό 4α απόφαση του 19/13.7.2004 Δ.Σ. 
του Ο.Ε.Ε.Κ. 

6. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Προϋπολογισμού του 


Ν.Π.Δ.Δ. με την επωνυμία «Οργανισμός Επαγγελματικής 
Εκπαίδευσης και Κατάρτισης (Ο.Ε.Ε.Κ.)», αποφασίζουμε: 

1. Τη συμπλήρωση της περίπτωσης στ, της παραγρά¬ 
φου 2 του άρθρου 8, της υπ’ αριθμ. Ε/12450/1994 «Αντι¬ 
κατάσταση Κανονισμού Επαγγελματικής Κατάρτισης και 
Λειτουργίας των Ι.Ε.Κ.» (ΦΕΚ 593, τ.Β'/3.8.1994), όπως 
αυτή τροποποιήθηκε και ισχύει, ως εξής: 

«στ. Ο Γενικός Μέσος Όρος Βαθμολογίας των καταρτι- 
ζομένων που προέρχονται από κατάταξη, ως απόφοιτοι 
άλλης ειδικότητας, του ίδιου τομέα, υπολογίζεται ως 
εξής: 

Εάν δεν έχουμε απόλυτη ταύτιση όλων των προγραμ¬ 
μάτων τότε ο καταρτιζόμενος να απαλλάσσεται της πα¬ 
ρακολούθησης από μαθήματα που ήδη παρακολούθησε, 
κατοχυρώνοντας τη βαθμολογία των μαθημάτων, και 
υποχρεούται να παρακολουθήσει τα μαθήματα που δεν 
έχει διδαχθεί στα εξάμηνα στα οποία περιέχονται. 

Το άθροισμα της τελικής βαθμολογίας όλων των μαθη¬ 
μάτων κατάρτισης, θεωρητικών, εργαστηριακών και μι¬ 
κτών του εξαμήνου, συμπεριλαμβανομένων, σε περίπτω¬ 
ση κατάταξης, και εκείνων των οποίων έχει κατοχυρωθεί 
η βαθμολογία, διαιρούμενο με τον αριθμό όλων των μα¬ 
θημάτων αποτελεί το γενικό μέσο όρο βαθμολογίας 
(Γ.Μ.Ο.Β.) του καταρτιζομένου στο εξάμηνο αυτό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Αυγούστου 2004 

Ο Πρόεδρος Δ.Σ. 

ΧΑΡΑΛΑΜΠΟΣ ΜΠΟΤΣΑΡΗΣ 

-♦- 

Αριθ. 275759 (2) 

Τεχνικός Κανονισμός για τον καθορισμό των ελάχιστων 
προς εξέταση χαρακτηριστικών και των ελάχιστων 
προϋποθέσεων για τη διενέργεια της εξέτασης ορι¬ 
σμένων ποικιλιών κηπευτικών ειδών σε συμμόρφωση 
προς την οδηγία 2003/1991/ΕΚ και άλλες διατάξεις. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α)του άρθρου 1 παρ. 1,2 και 3 του Ν. 1338/1983 «Εφαρ- 

μογήτου Κοινοτικού Δικαίου» (Α'34), όπως αυτό τροποποι¬ 
ήθηκε με το άρθρο 6 του Ν. 1440/1984 «Συμμετοχή της Ελ¬ 
λάδος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων στο Κεφάλαιο της 
Ευρωπαϊκής Κοινότητας Άνθρακος και Χάλυβος και του 
Οργανισμού Εφοδιασμού ΕΥΡΑΤΟΜ» (Α' 70) και του άρ¬ 
θρου 3 παρ. 2του Ν. 1338/1983, όπως το άρθρο αυτό τρο¬ 
ποποιήθηκε με το άρθρο 65του Ν. 1892/1990 (Α' 101). 

β) του άρθρου 6 παρ. 3 του Ν. 1564/1985 «Οργάνωση 
παραγωγής και εμπορίας του πολλαπλασιαστικού υλικού 
φυτικών ειδών» (Α' 164). 

γ) του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (Α'134), όπως αυτό προστέθηκε 
με το άρθρο 27 του Ν. 2081/1992 (ΑΊ54) και αντικατα- 
στάθηκεαπότο άρθρο 1 παρ. 2ατου Ν. 2469/1997 (Α'38). 

2. Την υπ’ αριθμ. 236989/12.5.2003 Κοινή Υπουργική 
Απόφαση «Τεχνικός Κανονισμός Αποδοχής Ποικιλιών και 
Ελέγχου και πιστοποίησης Σπόρων Κηπευτικών προς 
Σπορά» (Α' 705). 

3. Την υπ’ αριθμ. 230642/15.3.2004 Κοινή Απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων «Ανάθεση αρμοδιοτήτων στους Υφυπουρ¬ 
γούς Αγροτικής Ανάπτυξης και Τροφίμων Ευάγγελο Μπα- 
σιάκο και Αλέξανδρο Κοντό» (Β'525) όπως διορθώθηκε με 
το ΦΕΚ553/Β731.3.2004. 

4. Την από 17.6.2004 γνωμοδότηση της Τεχνικής Επι¬ 
τροπής Πολλαπλασιαστικού Υλικού (Τ.Ε.Π.Υ.). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 
Σκοπός 

Με την παρούσα απόφαση καθορίζονται τα ελάχιστα 
προς εξέταση χαρακτηριστικά και οι ελάχιστες προϋπο¬ 
θέσεις για την διενέργεια της εξέτασης ορισμένων ποικι¬ 
λιών κηπευτικών ειδών για την επίσημη αποδοχή τους και 
την εγγραφή τους στον Εθνικό Κατάλογο Ποικιλιών Κη¬ 
πευτικών Ειδών σε εφαρμογή του άρθρου 7 της υπ'αριθμ. 
236989/2003 Κοινής Υπουργικής Απόφασης (Β' 705) σε 
συμμόρφωση προς την Οδηγία 2003/91/ΕΚ της Επιτρο¬ 
πής της 6ης Οκτωβρίου 2003 «Για τη θέσπιση μέτρων για 
την εφαρμογή του άρθρου 7 της οδηγίας 2002/55/ΕΚτου 
Συμβουλίου, όσον αφορά τα ελάχιστα χαρακτηριστικά 
που πρέπει να καλύπτονται κατά την εξέταση και τις ελά¬ 
χιστες προϋποθέσεις για την εξέταση ορισμένων ποικι¬ 
λιών κηπευτικών ειδών» (1254 της 8.10.2003), και θεσπί¬ 
ζονται εθνικές διατάξεις. 

Άρθρο 2 

(Άρθρα 1 και 2 της Οδηγίας και εθνικές διατάξεις) 
Απαιτούμενες εξετάσεις για την επίσημη αποδοχή 

1. Οι ποικιλίες κηπευτικών ειδών εγγράφονται στον 
Εθνικό Κατάλογο Ποικιλιών Κηπευτικών Ειδών σύμφωνα 
με το άρθρο 3 της υπ’ αριθμ. 236989/2003 Κοινής Υπουρ¬ 
γικής Απόφασης (Β' 705), εφόσον γίνουν επίσημα αποδε¬ 
κτές κατόπιν εξέτασης, η οποία όσον αφορά τη διακριτό- 
τητα, τη σταθερότητα και την ομοιομορφία διενεργείται: 

α) για τα είδη που αναφέρονται στο Παράρτημα I σύμ¬ 
φωνα με τα «Πρωτόκολλα για δοκιμές διακριτότητας, 
ομοιομορφίας και σταθερότητας» του Διοικητικού Συμ¬ 
βουλίου του Κοινοτικού Γραφείου Φυτικών Ποικιλιών 
(ΚΓΦΠ), που περιέχονται στο εν λόγω παράρτημα. 


β) για τα είδη που αναφέρονται στο Παράρτημα II σύμ¬ 
φωνα με τις κατευθυντήριες γραμμές για τη διεξαγωγή 
δοκιμών όσον αφορά τη διακριτότητα, την ομοιομορφία 
και τη σταθερότητα της Διεθνούς Ένωσης για την Προ¬ 
στασία Νέων Ποικιλιών Φυτών (ΔΕΠΝΦΠ) που περιέχο- 
νται στο εν λόγω παράρτημα. 

2. Οι ποικιλίες των κηπευτικών ειδών που αναφέρονται 
στο Παράρτημα III εγγράφονται στον Εθνικό Κατάλογο 
Ποικιλιών Κηπευτικών Ειδών σύμφωνα με το άρθρο 3 της 
υπ’ αριθμ. 236989/2003 Κοινής Υπουργικής Απόφασης (Β' 
705), εφόσον γίνουν επίσημα αποδεκτές μετά από εξέτα¬ 
ση, η οποία διενεργείται ως προς τα ελάχιστα χαρακτηρι¬ 
στικά και σύμφωνα με τις ελάχιστες προϋποθέσεις που 
προβλέπονται στο παράρτημα αυτό. 

3. Όλα τα χαρακτηριστικά της ποικιλίας υπό την έννοια 
των διατάξεωντης παραγράφου 1 περίπτ. α) και όποια χα¬ 
ρακτηριστικά σημειώνονται με αστερίσκο (*) στις κατευ¬ 
θυντήριες γραμμές για τη διεξαγωγή δοκιμών που ανα- 
φέρονται στην παράγραφο 1 περίπτ. β) χρησιμοποιούνται 
υπό την προϋπόθεση ότι η παρατήρηση ενός χαρακτηρι¬ 
στικού δεν καθίσταται αδύνατη λόγω της έκφρασης άλ¬ 
λων χαρακτηριστικών και υπό την προϋπόθεση ότι η έκ¬ 
φραση κάποιου χαρακτηριστικού δεν εμποδίζεται λόγω 
των περιβαλλοντικών συνθηκών υπό τις οποίες πραγμα¬ 
τοποιείται η δοκιμή. 

Άρθρο 3 

(Άρθρο 3 της Οδηγίας) 

Ελάχιστες προϋποθέσεις για τη διενέργεια 

της επίσημης εξέτασης 

Η επίσημη εξέταση στα είδη των Παραρτημάτων I και II 
πρέπει, όσον αφορά το σχεδίασμά της δοκιμής και τις 
συνθήκες καλλιέργειας, να διενεργείται σύμφωνα με τις 
ελάχιστες προϋποθέσεις που προβλέπονται στις κατευ¬ 
θυντήριες γραμμές για δοκιμές που αναφέρονται στα εν 
λόγω Παραρτήματα. 

Άρθρο 4 

(Άρθρο 4 της Οδηγίας) 

Καταργούμενες διατάξεις 

Καταργούνται από την έναρξη ισχύος της παρούσας 
απόφασης η υπ’ αριθμ. 260068/2002 Κοινή Υπουργική 
Απόφαση «Τεχνικός Κανονισμός περί καθορισμού τωνχα- 
ρακτηριστικών και των ελάχιστων προϋποθέσεων για την 
εξέταση των ποικιλιών των κηπευτικών» (Β' 827), η υπ’ 
αριθμ. 250765/2003 Υπουργική Απόφαση «Τεχνικός Κα¬ 
νονισμός αποδοχής ποικιλιών ειδών κηπευτικών πεπονι¬ 
ού, καρπουζιού, κολοκυθιού, μελιτζάνας, αγγουριού, πι¬ 
περιάς» (Β' 952) και η υπ’ αριθμ. 260030/2002 Υπουργική 
Απόφαση «Τεχνικός Κανονισμός αποδοχής ποικιλιών κι¬ 
νέζικου λάχανου» (Β' 717). Όπου γίνεται αναφορά στις 
διατάξεις των ανωτέρων αποφάσεων, νοούνται οι διατά¬ 
ξεις της παρούσας απόφασης. 

Άρθρο 5 

(Άρθρο 6 της Οδηγίας) 

Επίσημη εξέταση ποικιλιών σε μεταβατικό στάδιο 

1. Οι ποικιλίες, οι οποίες κατά την ημερομηνία έναρξης 
ισχύος της παρούσας απόφασης δεν έχουν γίνει επίσημα 
αποδεκτές για να περιληφθούν στον Εθνικό Κατάλογο 
Ποικιλιών Κηπευτικών Ειδών, θεωρείται ότι πληρούν τις 
προϋποθέσεις της παρούσας απόφασης, εφόσον η διε- 

νέργεια των επίσημων εξετάσεων έχει ξεκινήσει πριν την 
ημερομηνία αυτή και σύμφωνα με τις διατάξεις: 

α) είτε της υπ’ αριθμ. 260068/2002 Κοινής Υπουργικής 
Απόφασης (Β' 827). 

β) είτε των κατευθυντήριων γραμμών για τη διεξαγωγή 
δοκιμών του ΚΓΦΠ που αναφέρονται στο Παράρτημα I ή 
των κατευθυντήριων γραμμών της ΔΕΠΝΦΠ που αναφέ- 
ρονται στο Παράρτημα II, ανάλογα με το είδος. 

2. Η παράγραφος 1 εφαρμόζεται μόνο, στην περίπτωση 
που από τις δοκιμές προκύπτει ότι οι ποικιλίες ανταποκρί- 
νονται στους κανόνες που καθορίζονται: 


α) είτε στην υπ’ αριθμ. 260068/2002 Κοινή Υπουργική 
Απόφαση (Β' 827). 

β) είτε στις κατευθυντήριες γραμμές για τη διεξαγωγή 
δοκιμών του ΚΓΦΠ που αναφέρονται στο Παράρτημα I ή 
στις κατευθυντήριες γραμμές της ΔΕΠΝΦΠ που αναφέ- 
ρονται στο Παράρτημα II, ανάλογα με το είδος. 

Άρθρο 6 
Παραρτήματα 

Τα Παραρτήματα I, II και III αποτελούν αναπόσπαστο μέ¬ 
ρος της παρούσας απόφασης και έχουν ως εξής:. 


ΠΑΡΑΡΤΗΜΑ I 

ΚΑΤΑΛΟΓΟΣ ΕΙΔΩΝ ΠΟΥ ΠΡΕΠΕΙ ΝΑ ΑΝΤΑΠΟΚΡΙΝΟΜΑΙ ΣΤΙΣ 
ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΤΟΥ ΚΓΦΠ. 


Πράσο, πρωτόκολλο ΤΡ/85/1 της 15.11.2001 

Πεπόνι, πρωτόκολλο ΤΡ/104/1 της 27.3.2002 

Σπαράγγι, πρωτόκολλο ΤΡ/130/1 της 27.3.2002 

Αγγούρι, πρωτόκολλο ΤΡ/61/1 της 27.3.2002 

Κουνουπίδι, πρωτόκολλο ΤΡ/45/1 της 15.11,2001 

Καρότο. πρωτόκολλο ΤΡ/49/6 της 27.3.2002 

Μπρόκολο, πρωτόκολλο ΤΡ/151/1 της27.3.2002 

Μαρούλι, πρωτόκολλο ΤΡ/13/1 της 15.1 1.2001 

Λαχανάκι Βρυξελλών, πρωτόκολλο ΤΡ/54/1 της 27.3.2002 

Τομάτα, πρωτόκολλο ΤΡ/44/2 της 15.11.2001 

Λαχανο Μιλάνου, πρωτόκολλο ΤΡ/48/1 τ6ης 15.11.2001 

Φασίολος ο κοινός, πρωτόκολλο ΤΡ/12/1 της 15.11.2001 

Λάχανο, πρωτόκολλο ΤΡ/48/1 της 15,11.2001 

Ρεπάνι, πρωτόκολλο ΤΡ/64/6 της 27.3.2002 

Κόκκινο λάχανο, πρωτόκολλο ΤΡ/48/1 της 15.11.2001 

Σπανάκι, πρωτόκολλο ΤΡ/55/6 της 27.3.2002 

Πιπεριά, πρωτόκολλο ΤΡ/76/1 της 27.3.2002 

Λυκοτρίβολο, πρωτόκολλο ΤΡ/75/6 της 27.3 2002 

Αντίδι κατσαρό, πρωτόκολλο ΤΡ/11 8/1 της 27.3.2002 



Το κείμενο αυτών των πρωτοκόλλων είναι διαθέσιμο στην ιστοσελίδα του ΚΓΦΠ ( \ν\ν\ ν χ·ρνο.ι ;ιι.ίηΐ’)· 


ΠΑΡΑΡΤΗΜΑ II 


ΚΑΤΑΛΟΓΟΣ ΕΙΔΩΝ ΠΟΥ ΠΡΕΠΕΙ ΝΑ ΑΝΤ ΑΠΟΚΡΙΝΟΝΤΑΙ ΣΤΙΣ 
ΚΑΤΕΥΘΥΝΤΗΡΙΕΣ ΓΡΑΜΜΕΣ ΓΙΑ ΤΗ ΔΙΕΞΑΓΩΓΗ ΔΟΚΙΜΩΝ ΤΗΣ ΔΕΠΝΦΠ. 


Σχοινόπρασο, κατευθυντήρια γραμμή ΤΟ/161/3 της 
1.4.1998 

Καρπούζι, κατευθυντήρια γραμμή ΤΟ/142/3 της 
26.10.1993 

Σκόρδο, κατευθυντήρια γραμμή ΤΟ/162/4 της 4.4.2001 

Κολοκύθα, κατευθυντήρια γραμμή ΤΟ/155/3 της 
18.10.1996 

Σέλινο, κατευθυντήρια γραμμή ΤΟ/82/4 της 17.4.2002 

Κολοκυθάκι, κατευθυντήρια γραμμή ΤΟ/119/1 της 
17.4.2002 

Σέσκουλο, κατευθυντήρια γραμμή ΤΟ/106/3 της 7.10.1 987 

Αγκινάρα, κατευθυντήρια; γραμμή ΤΟ/184/3 της 
4.4.2001 

Κοκκινογούλι, κατευθυντήρια γραμμή ΤΟ/60/6 της 
18.10.1996 

Μάραθο, κατευθυντήρια γραμμή ΤΟ/183/3 της 4.4.2001 

Σγουρό λάχανο, κατευθυντήρια γραμμή ΤΟ/90/6 της 
17.4.2002 

Μαϊντανός, κατευθυντήρια γραμμή ΤΟ'136/4 της 
18.10.1991 

Γ ογγυλοκράμβη. κατευθυντήρια γραμμή ΤΟ/65/4 της 
17.4.2002 

Φασίολος ο ισπανικός, κατευθυντήρια γραμμή ΤΟ/9/5 
της 9.4.2003 

Κινέζικο λάχανο, κατευθυντήρια γραμμή Τ0/105/4 της 
9.4.2003 

Μπιζέλι, κατευθυντήρια γραμμή ΤΟ/7/9 της 4.11.1994 
(διόρθωση 18.10.1996) 

Γογγύλι (ΡΕΒΑ), κατευθυντήρια γραμμή ΤΟ/37/10 της 
4.4.2001 

Ραβένα. κατευθυντήρια γραμμή ΤΟ/62/6 της 24.3.1999 

Ραδίκι \νίΐ1οοί, κατευθυντήρια γραμμή ΤΟ/173/3 της 
5.4.2000 

Σκορτσονέρα ισπανική, κατευθυντήρια γραμμή 
ΤΟ/116/3 της 21.10.1988 

Ευρύφύλλο ραδίκι (ιταλικό ραδίκι), κατευθυντήρια γραμμή 
ΤΟ/154/3 της 18.10.1996 

Μελιτζάνα, κατευθυντήρια γραμμή ΤΟ/117/4 της 
17.4.2002 

Κιχώριο για βιομηχανικές χρήσεις, κατευθυντήρια γραμμή Κουκιά, κατευθυντήρια γραμμή ΤΟΟΟό/Ι της 9.4.2003 
ΤΟΗ 72/3 της 4.4.2001 


Το κείμενο των κατευθυντήριων αυτών γραμμών είναι; διαθέσιμο στην ιστοσελίδα της ΔΕΠΝΦΠ 
(νννΑν.ιι ρον.ιπί ) 


I 













17510 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΠΑΡΑΡΤΗΜΑ III 

Α. Ελάχιστα προς εξέταση χαρακτηριστικά 

1.ΚΡΕΜΜΥΔΙ 
ΑΙΙ'αωι ί?ριι Ε. 

1 .Φύλλωμα 
11 Ύψος 

1.2 Χρο'ιμα 

1.3 Γλαυκισμός: παρουσία ή απουσία 

2.Βολβός 

1 1 Χρώμα του εξωτερικού φλοιού 

2.2. Χρώμα της σάρκας 

2.3. Δακτυλιοειδής σχηματισμός της σάρκας 

2.4. Σχήμα 

2.5. Περιεκτικότητα σε ξηρά ουσία 

3. Ταξινόμηση της πρωϊμότητας 


2. ΑΝΘΡΙΣΚΟΣ ο ΧΑίΡΕΦΥΛΛΟΣ 
ΑηΐΗείεακ οζεφΗκη (I.) ΗοΗιμπ 


1 Γενική άποψη του φυτού 
2. Φύλλο: 

2.1. Χρώμα 

2.2. Επιφάνεια 

2.2. Σχήμα των φυλλαρίων 

2.4 .Οδόντωση των φυλλαρίων 

3 Άνθος: Μήκος του στύλου 

3. ΠΟΠ-ΚΟΡΝ 

Ζεα ηαγε οοπνατ. ΜίοτοερεσΜ Κοετη 

4. ΣΑΚΧΑΡΩΔΗΣ ΑΡΑΒΟΣΙΤΟΣ 
Ζεα «ιαμτ ςοηνατ 53«ί)3ΐ·3ΐ3 Κοεπι 

1. Στέλεχος: 

I I. Ανθοκύάνη στα γόνατα: παρουσία ή απουσία 
1 2. Επίπεδο της παρεμβολής του ανώτερου σπάδικα στο κυρίως στέλεχος 
2 Σπάδικας: 

2.1 Χρώμα των στιγμάτων (δύο έως τρεις ημέρες μετά την έξοδο) 

2.2. Μήκος του ποδίσκου 

2.3. Μήκος των βρακτίων 

2.4. Χρώμα του άξονα (κατά το στάδιο της πλήρους ωριμότητας) 

2. Σπόρος: 

3 1 .Τύπος του συλλεγομένου σπόρου 

3.2. Σχήμα 

3.3. Χρώμα της κορυφής και των πλευρών 

4. Περίοδος μεταξύ της βλαστήσεως και: 

4.2. της αρσενικής άνθησης 

4 3, της θηλυκής άνθησης 

Β. Ελάχιστες προϋποθέσεις για τη διενέργεια της επίσημης εξέτασης 


ΑΙΑ 

ΕΙΔΗ 

Π=Μεμονωμένα φυτά χωρίς 
προκαλλιέργεια 

Π.Π= Μεμονωμένα φυτά με 
προκαλλιέργεια 

Π+Πα= Μεμονωμένα φυτά 
και τεμάχια 

Αριθμός φυτών η επιφάνεια των 
τεμαχίων ανά πείραμα 

ΤΕΜΑΧΙΑ 

ΠΕΙΡΑΜΑ 

ΠΕΙΡΑΜΑΤΑ 

ΑΝΑ ΕΤΟΣ 

ΕΤΗ ΣΠΟΡΑΣ 


ΦΥΤΑ 


ΤΕΜΑΧΙΑ 

(ιη 3 ) 

1 . 

Κρεμμύδι 

Π+Πα 


150 



2 


2 

2. 

Ανθρίσκος 

χαιρέφυλλος 










α) ρίξες 

Π+Πα 


γ 40 



1 

2 

2 


β) φύλλα 

Π+Πα 




2 

2 

2 

2 

3. 

Ποπ-κορν 

Π+Πα 


40 1 



2 

2 

2 

4 

Σακχαρώδης 

αραβόσιτος 

Π+Πα 


40 



2 

2 

2 


(1) Ο ενδεικνυόμενος αριθμός μειώνεται κατά το ήμισυ αν η δοκιμή εκτελείται σε θερμοκήπιο. 
(*) Ο ενδεικνυόμενος αριθμός μειώνεται κατά το ήμισυ στην περίπτωση αναρριχώμενων φυτών. 

Άρθρο 7 
Έναρξη ισχύος 

Η ισχύς της παρούσας απόφασης αρχίζει στις 31 Μαρ¬ 
τίου 2004. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 18 Αυγούστου2004 

οι ΥΠΟΥΡΓΟΙ 

ΥΦΥΠΟΥΡΓΟΣ ΑΓΡΟΤΙΚΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Γ. ΑΛΟΓΟΣΚΟΥΦΗΣ Ε. ΜΠΑΣΙΑΚΟΣ 

-♦- 

Αριθ. 3525/2004 (3) 

Κύρωση Συλλογικής Σύμβασης Εργασίας Πλοιάρχων Με¬ 
σογειακών φορτηγών πλοίων από 501 - 3000 κόχή 801 
- 4500 ΤΌ.νν. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 1 παράγραφος 1 και του άρ¬ 
θρου 5 του Α. Ν. 3276/1944 «περί Συλλογικών Συμβάσεων 
εν τη ναυτική εργασία» όπως έχει τροποποιηθεί και ισχύ¬ 
ει σήμερα. 

2. Το υπ’ αριθμ. 576-84/22.7.2004 κοινό έγγραφο της 
Ένωσης Εφοπλιστών Μεσογειακών φορτηγών πλοίων και 
της Πανελλήνιας Ένωσης Πλοιάρχων Εμπορικού Ναυτι¬ 
κού πάσης τάξεως, με το οποίο υποβλήθηκε για κύρωση 
η από 22.7.2004 Συλλογική Σύμβαση Εργασίας Πλοιάρ¬ 
χων Μεσογειακών φορτηγών πλοίων. 

3. Το γεγονός ότι από τις διατάξεις της Απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Την κύρωση της Συλλογικής Σύμβασης Εργασίας 
Πλοιάρχων Μεσογειακών φορτηγών πλοίων χωρητικότη¬ 
τας από 501 έως 3.000 κ.ο.χ. ή από 801 έως 4.500 ΤΌ.νν., 
το κείμενο της οποίας υπογράφηκε την 22.7.2004 από 
τους νομίμους εκπροσώπους της Ένωσης Εφοπλιστών 
Μεσογειακών φορτηγών πλοίων και της Πανελλήνιας 
Ένωσης Πλοιάρχων Εμπορικού Ναυτικού πάσης τάξεως, 
εκτός από την παράγραφο 1 του άρθρου 6 (Προέλευση 
Ναυτολογουμένων), η οποία αντίκειται στην κείμενη νο¬ 
μοθεσία. 

2. Η ισχύςτης Συλλογικής Σύμβασης η οποία κυρώνεται 
με την Απόφαση αυτή αρχίζει την 1.1.2004 και λήγει την 
31.12.2004. 

Η παρούσα με το κείμενο της κυρούμενης Συλλογικής 
Σύμβασης να δημοσιευθούν στην Εφημερίδα της Κυβερ¬ 
νήσεως. 

Πειραιάς, 19 Αυγούστου 2004 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 


ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
ΠΛΟΙΑΡΧΩΝ ΜΕΣΟΓΕΙΑΚΩΝ ΦΟΡΤΗΓΩΝ ΠΛΟΙΩΝ 

Στον Πειραιά σήμερατην 22.7.2004, οι υπογεγραμμένοι 
αφ’ ενός Νικόλαος Βαρβατές Πρόεδρος και Παναγιώτης 
Λεονάρδος Γενικός Γραμματέας που εκπροσωπούν την 
επαγγελματική οργάνωση «ΕΝΩΣΗ ΕΦΟΠΛΙΣΤΩΝ 
ΜΕΣΟΓΕΙΑΚΩΝ ΦΟΡΤΗΓΩΝ ΠΛΟΙΩΝ» νόμιμα αναγνωρι¬ 


σμένης που εδρεύει στον Πειραιά, έχοντας ειδικά εξου¬ 
σιοδοτηθεί προς τούτο και αφ’ ετέρου ο Ευάγγελος Κού- 
ζιλος Πρόεδρος της Επαγγελματικής Οργάνωσης με την 
επωνυμία «ΠΑΝΕΛΛΗΝΙΟΣ ΕΝΩΣΙΣ ΠΛΟΙΑΡΧΩΝ ΕΜΠΟ¬ 
ΡΙΚΟΥ ΝΑΥΤΙΚΟΥ ΠΑΣΗΣ ΤΑΞΕΩΣ» που εδρεύει στον 
Πειραιά, έχονταςειδικάεξουσιοδοτηθείπροςτούτο, απο¬ 
φασίσαμε την υπογραφή της παρούσας Συλλογικής Σύμ¬ 
βασης με την οποία ορίζονται ο μισθός, οι ειδικές αμοιβές 
και οι υπόλοιποι όροι εργασίας των Πλοιάρχων των Φορ¬ 
τηγών Πλοίων από 501-3.000 κόχή 801-4.500 τόνων Ω.νν. 
και υπογράφουμε κοινή συμφωνία που έχει ως ακολού¬ 
θως: 

ΑΡΘΡΟ 1 
ΒΑΣΙΚΟΣ ΜΙΣΘΟΣ 

α. Ο μηνιαίος βασικός μισθός του Πλοιάρχου αυξάνεται 
κατά ποσοστό 4,5% από 1.1.2004 μέχρι 31.12.2004 καθο¬ 
ρίζεται ως εξής: 

Για πλοία από 801 μέχρι 1.500 Τ Ώ\Ν Ευρώ 1.331,04 

Για πλοία από 1501 μέχρι 2.500 Τ ϋ\Ν Ευρώ 1.465,52 

Για πλοία από 2501 μέχρι 4.500 ΤΩ\Λ/ Ευρώ 1.738,14 

ΑΡΘΡΟ 2 

ΠΡΟΣΘΕΤΕΣ ΑΜΟΙΒΕΣ 

1. ΕΠΙΔΟΜΑΤΑ ΚΥΡΙΑΚΩΝ 

Για όλες τις Κυριακές που το πλοίο ταξιδεύει ή παραμέ¬ 
νει σε λιμάνι, καταβάλλεται στον Πλοίαρχο επίδομα που 
φτάνει σε ποσοστό είκοσι δύο τοις εκατό (22%) του μι¬ 
σθού που καθορίζεται στο άρθρο 1 αυτής της σύμβασης. 
Εάν η σύμβαση ναυτολόγησης του Πλοιάρχου λυθεί για 
οποιονδήποτε λόγο πριν περάσουν όλες οι Κυριακές που 
αναλογούν στον μήνα της απόλυσης τότε το επίδομα των 
είκοσι δύο τοις εκατό (22%) διαιρείται με τον αριθμό όλων 
των Κυριακών του μηνός και καταβάλλεται στον Πλοίαρ¬ 
χο το πηλίκο που προκύπτει από την διαίρεση, πολλαπλα- 
σιασμένο με τον αριθμό των Κυριακών (σε λιμάνι και σε 
ταξίδι) κατά τις οποίες ο Πλοίαρχος που απολύεται προ- 
σέφερε τις υπηρεσίες του. 

2. ΑΜΟΙΒΕΣ ΕΡΓΑΣΙΑΣ ΣΑΒΒΑΤΟΥ 

Στον Πλοίαρχο καταβάλλεται πρόσθετη αμοιβή από 
4.33 ημέρες τον μήνα για την πρόσθετη εργασία του κατά 
τα Σάββατα, το δε ημερομίσθιο για την περίπτωση αυτή 
ορίζεται στο 1/25 του βασικού μισθού. 

3. ΑΜΟΙΒΗ ΑΡΓΙΩΝ 

Στον Πλοίαρχο καταβάλλεται αμοιβή κάθε μήνα ίση με 
ένα ημερομίσθιο για τις αργίες, τόσο κατά την διάρκεια 
που το πλοίο ταξιδεύει όσο και κατά την παραμονή του 
στο λιμάνι. 

Γ ια την περίπτωση αυτή το ημερομίσθιο ορίζεται στο 
1/25 του βασικού μισθού της Σύμβασης αυτής. 

4. ΕΞΟΔΑ ΠΑΡΑΣΤΑΣΗΣ 

Στον Πλοίαρχο καταβάλλονται για το διάστημα από 
1.1.2004 έως 31.12.2004 ευρώ 132,66 (εκατόν τριάντα 
δύο ευρώ και εξήντα έξι λεπτά) για έξοδα παράστασης. 

5. ΕΞΟΔΑ ΛΙΜΑΝΙΟΥ 

Στον Πλοίαρχο καταβάλλονται για το διάστημα από 
1.1.2004 έως 31.12.2004 ευρώ 16,39 (δέκα έξι ευρώ και 
τριάντα εννέα λεπτά) την ημέρα για όλη την διάρκεια πα¬ 
ραμονής του πλοίου στο λιμάνι, για την κάλυψη λόγω του 
αξιώματος του των ατομικών δαπανών, εκτός από άλλα 
τυχόν έξοδα που προκύπτουν για την εξυπηρέτηση του 
πλοίου. 

6. ΕΠΙΔΟΜΑ ΔΕΞΑΜΕΝΟΠΛΟΙΟΥ 

Ειδικά προκειμένου για Πλοίαρχο, ο οποίος διοικεί πε¬ 
τρελαιοφόρο πλοίο που μεταφέρει εύφλεκτες υγρές ή 
εκρηκτικές ύλες, ανεξάρτητα από την ποσότητα του φορ¬ 
τίου, καταβάλλεται επίδομα ίσο μετά δέκα πέντετοις εκα¬ 
τό (15%) του μισθού του, του άρθρου 1. 

Αυτό το επίδομα καταβάλλεται και στους Πλοιάρχους 
που υπηρετούν σε φορτηγά πλοία (όχι δεξαμενόπλοια) 
εφ’ όσον αυτά εκτός από άλλα φορτία μεταφέρουν και εύ¬ 
φλεκτα ή εκρηκτικά φορτία σε ποσότητα ανώτερη από 
ποσοστό 5% (πέντε τοις εκατό) της χωρητικότητας του 
πλοίου (ϋ.νν.) 

7. ΕΠΙΔΟΜΑ ΥΓΡΑΕΡΙΟΦΟΡΩΝ 

Σ’ όσους Πλοιάρχους υπηρετούν σε πλοία που μετα¬ 
φέρουν υγραέριο, καταβάλλεται κάθε μήνα επίδομα ίσο 
με το είκοσι τοις εκατό (20%) του μισθού του άρθρου 1. 

8. ΕΠΙΔΟΜΑ ΔΙΑΠΛΟΥ ΜΕΓΑΛΩΝ ΛΙΜΝΩΝ, ΔΙΩΡΥΓΩΝ 
ΠΑΝΑΜΑ ΚΑΙ ΣΟΥΕΖ ΚΑΙ ΟΡΙΝΟΚΟΥ. 

Στον Πλοίαρχο καταβάλλεται ειδικό επίδομα κατά τον 
διάπλου των Μεγάλων Λιμνών (ΟΒΕΑΤ Ι_ΑΚΕ8), της Διώ¬ 
ρυγας του Παναμά (ΡΑΝΑΜΑ ΟΑΝΑΙ_), της Διώρυγας του 
Σουέζ και του Ορινόκου κατά περίπτωση από 1.1.2004 
έως 31.12.2004 το ποσό των ευρώ 86,23 (ογδόντα έξι ευ¬ 
ρώ και είκοσι τρία λεπτά). 

9. ΕΠΙΔΟΜΑ ΓΙΑ ΠΛΟΕΣ ΕΚΤΟΣ ΜΕΣΟΓΕΙΟΥ 

Συμφωνείται ότι, όταν τα πλοία επεκτείνουν τα ταξίδια 

τους: 

α. Βορείως από Β. Πορτογαλίας μέχρι ΒΕΒΟΕΝ συμπε¬ 
ριλαμβανομένων της Μεγάλης Βρετανίας, Ιρλανδίας, 
Βαλτικής και Βοθνικού Κόλπου και 

β. Νοτίως από Νότιο Μαρόκο μέχρι Νοτίων συνόρων 
της Αγκόλα, θα καταβάλλεται προσαύξηση μισθού στον 
Πλοίαρχο και όσο χρόνο διαρκεί το ταξίδι μέσα στα πιο 
πάνω όρια, που καθορίζεται από 1.1.2004 έως 31.12.2004 
στο ποσό των ευρώ 103,39 (εκατόν τρία ευρώ και τριάντα 
εννέα λεπτά). 

ΑΡΘΡΟ 3 

ΕΝΑΡΞΗ ΚΑΤΑΒΟΛΗΣ ΜΙΣΘΟΥ 

Σε περίπτωση που ο Πλοίαρχος είναι υποχρεωμένος να 
ταξιδεύει για να συναντήσει το πλοίο για το οποίο προ- 
σλήφθηκε να διοικήσει, δικαιούται το μισθό του άρθρου 1 
αυτής της σύμβασης από την ημέρα της υπογραφής της 
συμφωνίας της προσλήψεώς του. 

Τα επιδόματα όμως που αναφέρονται στο άρθρο 2 αυ¬ 
τής της σύμβασης, αρχίζουν να καταβάλλονται από την 
ημέρα της ναυτολόγησής του. 

ΑΡΘΡΟ 4 

ΑΜΟΙΒΗ ΦΥΛΑΚΗΣ ΕΛΛΕΙΠΟΝΤΟΣ ΑΞΙΩΜΑΤΙΚΟΥ 

Ο Πλοίαρχος, εφ’ όσον εκτελεί καθήκοντα βάρδιας 
αξιωματικού γέφυρας που δεν υπάρχει στο πλοίο, δικαι¬ 
ούται το μισθό του για όσο χρόνο εκτελεί τα καθήκοντά 
του μέχρι να ναυτολογηθεί ο Αξιωματικός που λείπει. 

ΑΡΘΡΟ 5 
ΑΠΟΖΗΜΙΩΣΕΙΣ 

1. Εάν η σύμβαση του Πλοιάρχου λυθεί σύμφωνα με την 
διάταξη της περιπτώσεως Α'του άρθρου 68 του ΚΙΝΔ, αυ¬ 
τός, άσχετα από τις άλλες αποζημιώσεις τις οποίες δικαι¬ 
ούται σύμφωνα μα την κείμενη νομοθεσία, λαμβάνει και 
πρόσθετη αποζημίωση η οποία καθορίζεται από 1.1.2004 


έως 31.12.2004 στο ποσό των ευρώ 640,52 (εξακόσια σα¬ 
ράντα ευρώ και πενήντα δύο λεπτά). 

2. Σε περίπτωση καταγγελίας από τον πλοιοκτήτη της 
σύμβασης ναυτολόγησης του Πλοιάρχου, ο Πλοιοκτήτης 
υποχρεούται στην καταβολή της νόμιμης αποζημίωσης, 
εκτός εάν η καταγγελία οφείλεται σε παράπτωμα του 
Πλοιάρχου. 

3. Στον Πλοίαρχο καταβάλλεται αποζημίωση σύμφωνα 
με τις σχετικές διατάξεις του ΚΙΝΔ όπως και στους άλ¬ 
λους ναυτικούς, σε περίπτωση πώλησης του πλοίου, αλ¬ 
λαγής σημαίας, παροπλισμού πλοίου, κατάσχεσης του 
πλοίου, πώλησης του πλοίου για διάλυση. 

ΑΡΘΡΟ 6 

ΠΡΟΕΛΕΥΣΗ - ΝΑΥΤΟΛΟΓΗΣΗ - ΜΕΤΑΦΟΡΑ 
ΝΑΥΤΟΛΟΓΟΥΜΕΝΩΝ 

1. ΠΡΟΕΛΕΥΣΗ ΝΑΥΤΟΛΟΓΟΥΜΕΝΩΝ 

Οι Πλοίαρχοι των πλοίων, τους οποίους αφορά η Συλ¬ 
λογική Σύμβαση αυτή προσλαμβάνονται από τα τακτικά 
μέλη της Πανελληνίου Ενώσεως Πλοιάρχων Εμπορικού 
Ναυτικού πόσης τάξεως κατ’ απόλυτη επιλογή πλοιοκτή¬ 
τη. 

2. ΔΙΑΡΚΕΙΑ ΝΑΥΤΟΛΟΓΗΣΕΩΣ 

Η διάρκεια ναυτολογήσεως καθορίζεται σε έξι (6) μήνες 
γι’ αυτούς που υπηρετούν σε δεξαμενόπλοια και σε επτά 
(7) μήνες γι’ αυτούς που υπηρετούν σε πλοία ξηρού φορ¬ 
τίου, ανεξάρτητα από την περιοχή. 

3. ΘΕΣΗ ΚΑΙ ΕΞΟΔΑ ΤΑΞΙΔΙΟΥ 

Κατά την αναχώρηση, όπως και κατά την επιστροφή του 
στην Πατρίδα ο Πλοίαρχος δικαιούται εισιτήριο Α' θέσης 
πλοίου και σιδηροδρόμου και τουριστικής θέσης στο αε¬ 
ροπλάνο, καθώς επίσης και έξοδα μεταφοράς και ασφα- 
λίσεως των αποσκευών του, έξοδα τροφής και ύπνου σε 
ξενοδοχείο. Επίσης δικαιούται μισθό μέχρι την ημερομη¬ 
νία επιστροφής του στον Πειραιά. 

Κατά την μετάβαση και επιστροφή του ο Πλοίαρχος δι¬ 
καιούται εκτός από τα 40 κιλά αποσκευών και άλλα 20 κι¬ 
λά λόγω της μεταφοράς από αυτόν εγγράφων, φακέλων, 
ναυτικών οργάνων κ.λ.π. 

4. ΠΡΟΣΤΑΣΙΑ ΣΕ ΠΕΡΙΠΤΩΣΗ ΑΤΥΧΗΜΑΤΟΣ 

Εάν ο Πλοίαρχος, πηγαίνοντας να συναντήσει το πλοίο 
για να αναλάβει την διοίκηση του, υποστεί ατύχημα, έχει 
την ίδια προστασία όπως και κατά την υπηρεσία του στο 
πλοίο. 

ΑΡΘΡΟ 7 

ΕΙΣΦΟΡΕΣ 

1. ΕΙΣΦΟΡΕΣ Ε.Λ.Ο.Ε.Ν. 

Οι Πλοιοκτήτες τους οποίους αφορά αυτή η Σύμβαση 
καταβάλλουν ποσοστό (2%) δύο τοις εκατό, που δεν μπο¬ 
ρεί να αυξηθεί περισσότερο, σύμφωνα με το άρθρο 25 
του νόμου 1085/1980, το οποίο εισπράττεται από το ΝΑΤ 
με σκοπό την χορήγηση οικογενειακού επιδόματος στους 
Πλοιάρχους. Το παραπάνω ποσοστό, μαζί με το ποσοστό 
(1%) ένα τοις εκατό συμμετοχής του Πλοιάρχου, υπολο¬ 
γίζεται πάνω στις αποδοχές του Πλοιάρχου που υπόκει- 
νται σε εισφορά υπέρ του ΝΑΤ. 

2. ΕΙΣΦΟΡΕΣ Κ.Ε.Α.Ν. 

Οι Πλοιοκτήτες τους οποίους αφορά αυτή η Συλλογική 
Σύμβαση καταβάλλουν ποσοστό (2%) δύο τοις εκατό που 
δεν μπορεί να αυξηθεί περισσότερο, σύμφωνα με το άρ¬ 
θρο 28 του 1220/1981, το οποίο εισπράττεται από το ΝΑΤ 
με σκοπό, την χορήγηση στους Έλληνες Πλοιάρχους επι- 

κουρικής ασφάλισης. Αυτό το ποσοστό, μαζί με το ποσο¬ 
στό του (2%) δύο τοις εκατό συμμετοχής του Πλοιάρχου, 
υπολογίζεται πάνω στις αποδοχές του Πλοιάρχου, που 
υπόκεινται σε εισφορά υπέρ του ΝΑΤ. 

3. ΕΙΣΦΟΡΕΣ ΕΣΤΙΑΣ ΝΑΥΤΙΚΩΝ 

Το ποσόν της εισφοράς του Πλοιάρχου και του Πλοιο¬ 
κτήτη για την ΕΣΤΙΑ ΝΑΥΤΙΚΩΝ ορίζεται ως εξής : 

Για το διάστημα από 1.1.2004 έως 31.12.2004: 

ΠΛΟΙΑΡΧΟΥ ΠΛΟΙΟΚΤ. 

α. Για πλοία από 801 έως 1.500 Τϋνν Ευρώ 4,66 Ευρώ 2,40 

β. Για πλοία από 1.501 έως 2.500 Τϋ\Λ/ Ευρώ 5,13 Ευρώ 2,64 

γ. Για πλοία από 2.501 έως 4.500 Τϋνν Ευρώ 6,08 Ευρώ 3,13 

ΑΡΘΡΟ 8 

ΜΙΣΘΟΙ ΑΣΘΕΝΕΙΑΣ - ΘΕΣΗ ΝΟΣΗΛΕΙΑΣ 

1. ΜΙΣΘΟΙ ΑΣΘΕΝΕΙΑΣ 

Για τον Πλοίαρχο που ασθενεί καθορίζεται ειδικός μι¬ 
σθός, στον οποίο περιλαμβάνεται και το αντίτιμο της τρο¬ 
φής ως εξής: 

α. Εάν νοσηλεύεται σε νοσοκομείο ή εκτός νοσοκομεί¬ 
ου στο 100% του βασικού μισθού για τη χρονική περίοδο 
από 1.1.2004 έως31.12.2004. 

β. Σε περίπτωση ατυχήματος ο μισθός ασθένειας καθο¬ 
ρίζεται στο (100%) εκατό τοις εκατό του βασικού μισθού 
της Συλλογικής Σύμβασης. 

2. ΘΕΣΗ ΝΟΣΗΛΕΙΑΣ 

Ο Πλοίαρχος έχει δικαίωμα νοσηλειών Α' Θέσης σε κλι¬ 
νική ή σε νοσοκομείο. 

ΑΡΘΡΟ 9 
ΑΔΕΙΑ 

1. Ο Πλοίαρχος δικαιούται άδεια που υπολογίζεται σε 
(8) οκτώ ημέρες για κάθε μήνα υπηρεσίας του για δε τις 
επιπλέον ημέρες με αντίστοιχο κλάσμα της παραπάνω 
μηνιαίας άδειας. Στον υπολογισμό της άδειας περιλαμ¬ 
βάνεται και το επίδομα 22% των Κυριακών, καθώς και το 
δέκα πέντε τοις εκατό (15%) επίδομα δεξαμενόπλοιου, εί¬ 
κοσι τοις εκατό (20%) επίδομα υγραεριοφόρων για τους 
Πλοιάρχους που υπηρετούν σ’ αυτά. 

Το ημερομίσθιο για τον υπολογισμό της άδειας καθορί¬ 
ζεται ίσο με το 1/22 του βασικού μισθού προσαυξημένου 
με τα παραπάνω επιδόματα. 

2. Κατά τις ημέρες της άδειας του ο Πλοίαρχος δικαι¬ 
ούται τον μισθό που αναλογεί σ’ αυτές όπως αυτός ορίζε¬ 
ται στο άρθρο 1 αυτής της Σύμβασης προσαυξημένο με 
τα επιδόματα που αναφέρονται στις παραγράφους 1 και 
6 του άρθρου 2 και με αντίτιμο τροφής που από 1.1.2004 
έως 31.12.2004 ορίζεται σε ευρώ 9,53 (εννιά ευρώ και πε¬ 
νήντα τρία λεπτά). 

3. Σε περίπτωση που οι ανάγκες του πλοίου δεν επιτρέ¬ 
πουν την χορήγηση αυτής της άδειας με την επιλογή του 
πλοιάρχου είτε αναβάλλεται η χορήγηση της για τον κα¬ 
τάλληλο χρόνο, είτε θεωρείται ότι δόθηκε. Σ’ αυτή την πε¬ 
ρίπτωση καταβάλλεται ο μισθός που αναλογεί χωρίς το 
αντίτιμο τροφής αφού ο Πλοίαρχος παραμένει και δια- 
τρέφεται στο πλοίο. 

4. Ο χρόνος υπηρεσίας που πέρασε από την ναυτολό¬ 
γηση μέχρι την έναρξη της ισχύος αυτής Συλλογικής Σύμ¬ 
βασης υπολογίζεται για την εφαρμογή της. 


ΑΡΘΡΟ 10 
ΓΟΝΙΚΗ ΑΔΕΙΑ 

1.1 Κάθε γονέας πλοίαρχος, εφόσον έχει συμπληρώσει 
συνεχή θαλάσσια υπηρεσία τουλάχιστον δώδεκα (12) μη¬ 
νών στο ίδιο εμπορικό πλοίο και με την προϋπόθεση ότι 
στο ίδιο εμπορικό πλοίο απασχολούνται τουλάχιστον 30 
άτομα και ότι ο άλλος γονέας απασχολείται αποδεδειγμέ¬ 
να εκτός σπιτιού, αποκτά δικαίωμα να λάβει γονική άδεια 
χωρίς αποδοχές, συνολικής διάρκειας έως 3 μήνες για να 
μπορέσει να ασχοληθεί με το παιδί του μέχρι αυτό να συ¬ 
μπληρώσει την ηλικία των πέντε ετών. Σε περίπτωση 
ύπαρξης περισσοτέρων παιδιών το δικαίωμα γονικής 
άδειας είναι αυτοτελές για το καθένα από αυτά εφόσον 
από το χρόνο λήξης της αδείας που δόθηκε για το προη¬ 
γούμενο παιδί ο εργαζόμενος συμπλήρωσε δωδεκάμηνη 
τουλάχιστον συνεχή θαλάσσια υπηρεσία στο ίδιο εμπορι¬ 
κό πλοίο. 

1. 2. Το δικαίωμα γονικής άδειας με τις ίδιες πιο πάνω 
προϋποθέσεις παρέχεται και σε περίπτωση υιοθεσίας 
παιδιού. 

2.10 πλοίαρχος υποχρεούται να ενημερώσει τον πλοι¬ 
οκτήτη τουλάχιστον πριν ένα μήνα για τον επιθυμητό χρό¬ 
νο άσκησης του δικαιώματος γονικής άδειας, οπότε η 
άδεια χορηγείται, υπό την επιφύλαξη της παραγράφου 

2.3, στον πρώτο λιμένα κατάπλου εφόσον έχειπαρέλθειη 
πιο πάνω προθεσμία προειδοποίησης. 

2.2. Η γονική άδεια παρέχεται άπαξ και στο σύνολό της 
εκτός από αντίθετη συμφωνία μεταξύ πλοιάρχου και ερ¬ 
γοδότη. Η χορήγηση της γονικής άδειας αποτελεί λύση 
της σύμβασης ναυτολόγησης του πλοιάρχου. 

2.3. Ο Πλοιοκτήτης μπορεί να αναβάλει την χορήγηση 
της γονικής άδειας στην περίπτωση που αποδεδειγμένα 
δεν είναι δυνατή η εξεύρεση αντικαταστάτη του εργαζό¬ 
μενου πλοιάρχου. 

3.1. Δεκαπέντε ημέρες πριν από το τέλος της περιόδου 
γονικής άδειας που έχει δοθεί, ο πλοίαρχος υποχρεούται 
να δηλώσει εγγράφως στον πλοιοκτήτη εάν επιθυμεί να 
επανέλθει στην εργασία του στην ίδια θέση στο πλοίο που 
υπηρετούσε ή σε περίπτωση αδυναμίας σε εργασία ισο¬ 
δύναμη ή ανάλογη. Στηνπερίπτωση επανάληψηςτης ναυ¬ 
τολόγησης η οποία θεωρείται νέα ο πλοίαρχος υποχρε- 
ούται να παραμείνει στο πλοίο τουλάχιστον για διάστημα 
6 ή 7 μηνών, ανάλογα με το είδος του πλοίου. 

3.2. Η μη υποβολή της πιο πάνω δηλώσεως ισοδυναμεί 
με παραίτηση του ναυτικού από το πιο πάνω δικαίωμα. 

3.3. Ο πλοίαρχος που ασκεί το δικαίωμα της γονικής 
άδειας καλύπτει τα δικά του έξοδα μετακίνησής του από 
και προς το πλοίο καθώς και τα έξοδα του αντικαταστάτη 
του αντίστοιχα. Ο πλοίαρχος που κάνει χρήση του δικαι¬ 
ώματος της γονικής άδειας, έχει την δυνατότητα, εάν το 
επιθυμεί να συνεχίσει την ασφαλιστική του κάλυψη στο 
ΝΑΤ, καταβάλλοντας ο ίδιος τις αντίστοιχες εισφορές 
(εργοδότη και εργαζομένου). Τυχόν δικαιώματα αποζη¬ 
μίωσης του αντικαταστάτη του, που προκύπτουν από την 
άσκηση του δικαιώματος βαρύνουν τον γονέα πλοίαρχο 
που έκανε χρήση του δικαιώματος της γονικής άδειας και 
όχι τον εργοδότη. 

3.4. Το δικαίωμα της γονικής άδειας ισχύει για συμβά¬ 
σεις ναυτολόγησης που θα αρχίσουν μετά την έναρξη 
ισχύος της παρούσας Σ.Σ.Ε. 

ΑΡΘΡΟ 11 

ΑΔΕΙΑ ΑΠΟΥΣΙΑΣ ΓΙΑ ΟΙΚΟΓΕΝΕΙΑΚΟΥΣ ΛΟΓΟΥΣ 

1. Τηρούμενων των διαδικασιών χορήγησης έγκρισης 
από την Αρχή που προβλέπεται στο άρθρο 89 του Ν.Δ 
187/1973 «Περί Κώδικος Δημοσίου Ναυτικού Δικαίου» και 
υπό την προϋπόθεση ότι δεν υφίσταται κίνδυνος για την 
ασφάλεια του πλοίου και οι εμπορικές και λοιπές λει¬ 
τουργικές υποχρεώσεις του πλοίου το επιτρέπουν, ο 
Πλοίαρχος μπορεί να χορηγεί σε εργαζόμενο άδεια απου¬ 
σίας από το πλοίο για χρονικό διάστημα μέχρι 144 ώρες 
συνολικά κατ’ έτος (6 ημέρες), για λόγους ανωτέρας βίας 
που συνδέονται με επείγοντες οικογενειακούς λόγους 
του εργαζομένου. Εάν η απουσία αυτή συνεπάγεται και 
έξοδα μετακίνησης, τότε αυτά βαρύνουν τον ναυτικό. Σε 
περιπτώσεις χορήγησης άδειας απουσίας, καταχωρείται 
σχετική εγγραφή στο ημερολόγιο γέφυρας του πλοίου 
και σε σελίδα παρατηρήσεων του ναυτικού φυλλαδίου 
του εργαζομένου. 

2. Η άδεια απουσίας είναι δυνατό να χορηγείται εφάπαξ 
ήτμηματικά και κατά το χρόνο διάρκειάς της ο εργαζόμε¬ 
νος δεν δικαιούται αποδοχές. Η μη έγκαιρη επιστροφή 
του εργαζομένου στο πλοίο μετά το πέρας της άδειας 
απουσίας συνιστά λόγο καταγγελίας της σύμβασης ναυ¬ 
τολόγησης χωρίς δικαίωμα αποζημίωσης. 

3. Το δικαίωμα άδειας απουσίας για οικογενειακούς λό¬ 
γους ισχύει για συμβάσεις ναυτολόγησης που θα αρχί¬ 
σουν μετά την έναρξη ισχύος της παρούσας Σ.Σ.Ε. 

ΑΡΟΡΟ 12 
ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει σχετικά με την εφαρμογή 
και ερμηνεία των όρωντης Συλλογικής Σύμβασης λύνεται 
με διαιτησία σύμφωνα με όσα καθορίζονται στο ΙΖ κεφά¬ 
λαιο της Συλλογικής Σύμβασης της 7ης Δεκεμβρίου 1956 
που συμφωνήθηκε μεταξύ της ΕΝΩΣΕΩΣ ΕΦΟΠΛΙΣΤΩΝ 
και της ΠΑΝΕΛΛΗΝΙΟΥ ΝΑΥΤΙΚΗΣ ΟΜΟΣΠΟΝΔΙΑΣ. 

ΑΡΟΡΟ 13 

ΕΡΜΗΝΕΥΤΙΚΗ ΔΗΛΩΣΗ 

Διευκρινίζεται ότι το ναυτικό επάγγελμα αναγνωρίζεται 
από τα συμβαλλόμενα μέρη ως ιδιόμορφο, βαρύ και αν¬ 


θυγιεινό και συμφωνείται ότι θα καταβληθεί κοινή προ¬ 
σπάθεια προς την Πολιτεία μέσα από την Νομοθεσία του 
ΝΑΤ, για την προστασία των υφισταμένων συνταξιοδοτι- 
κών ρυθμίσεων. 

Ο χαρακτηρισμός του ναυτικού επαγγέλματος ως βα- 
ρέως και ανθυγιεινού δεν μπορεί να δημιουργήσει οποια¬ 
δήποτε οικονομική απαίτηση εκ μέρους των ναυτικών, 
γιατί, με τις μέχρι σήμερα συλλογικές συμβάσεις, έχουν 
ικανοποιηθεί όλες οι οικονομικές απαιτήσεις τους για την 
αιτία αυτή. 

ΑΡΘΡΟ 14 
ΤΕΛΙΚΕΣ ΔΙΑΤΑΞΕΙΣ 

1. Ως προς τα λοιπά ισχύουν όλες οι διατάξεις της Γενι¬ 
κής Συλλογικής Σύμβασης εργασίας των Ναυτικών που 
εργάζονται στα Μεσογειακά Φορτηγά Πλοία όπως αυτές 
ισχύουν κάθε φορά. 

2. Κατά το διάστημα που ισχύει αυτή η Συλλογική Σύμ¬ 
βαση μπορεί να τροποποιηθεί μόνο έπειτα από κοινή έγ¬ 
γραφη συμφωνία των μερών που υπέγραψαν. 

ΑΡΘΡΟ 15 
ΙΣΧΥΣ ΣΥΜΒΑΣΗΣ 

Η ισχύς αυτής της Συλλογικής Σύμβασης αρχίζει ανα¬ 
δρομικά από 1ης Ιανουάριου 2004 και λήγει 31 Δεκεμβρί¬ 
ου 2004. 

Η παρούσα Συλλογική Σύμβαση συντάχθηκε σε τρία 
αντίτυπα από τα οποία πήραν από ένα τα συμβαλλόμενα 
μέρη το δε τρίτο θα κατατεθεί στο Υπουργείο Εμπορικής 
Ναυτιλίας για επικύρωση και υπογράφεται όπως ακολου¬ 
θεί : 

ΟΙ ΣΥΜΒΑΛΛΟΜΕΝΟΙ 

Για την Πανελλήνια 

ΓιατηνΈνωση Εφοπλιστών Ένωση ΠλοιάρχωνΕ.Ν. 

Μεσογειακών Φορτηγών Πλοίων Πάσης Τάξεως 

Ο Πρόεδρος Ο Πρόεδρος 

ΝΙΚΟΛΑΟΣ ΒΑΡΒΑΤΕΣ ΕΥΑΓΓΕΛΟΣ ΚΟΥΖΙΛΟΣ 

0 Γεν. Γραμματέας 
ΠΑΝΑΓΙΩΤΗΣ ΛΕΟΝΑΡΔΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




